
ՈՐՈՇՈՒՄ
	8 մայիսի 2024 թվականի
	թիվ 7
	քաղ. Մոսկվա

«Եվրասիական տնտեսական միությունը 10 տարեկան է» մեդալի մասին

Ի գիտություն ընդունելով Եվրասիական տնտեսական հանձնաժողովի տեղեկատվությունը՝ Եվրասիական տնտեսական բարձրագույն խորհուրդը որոշեց.
1.	Սահմանել «Եվրասիական տնտեսական միությունը 10 տարեկան է» մեդալը։
2.	Հաստատել կից ներկայացվող՝ ««Եվրասիական տնտեսական միությունը 10 տարեկան է» մեդալի մասին» հիմնադրույթը։ 
3.	Եվրասիական տնտեսական հանձնաժողովի խորհրդին՝ հաստատել «Եվրասիական տնտեսական միությունը 10 տարեկան է» մեդալի էսքիզը, «Եվրասիական տնտեսական միությունը 10 տարեկան է» մեդալի նկարագրությունը, «Եվրասիական տնտեսական միությունը 10 տարեկան է» մեդալի հավաստագրի էսքիզը եւ սահմանել նշված մեդալների քանակը։ 
4.	Սահմանել, որ «Եվրասիական տնտեսական միությունը 10 տարեկան է» մեդալների եւ դրանց հավաստագրերի պատրաստման ծախսերը կատարվում են Եվրասիական միջկառավարական խորհրդի 2023 թվականի հոկտեմբերի 26-ի թիվ 19 կարգադրությամբ հաստատված՝ 2024 թվականին նշվող՝ Եվրասիական տնտեսական միության մասին պայմանագրի ստորագրման 10-ամյակի միջոցառումների ծրագրի 2-րդ կետի իրականացման համար՝ 2024 թվականին Եվրասիական տնտեսական միության բյուջեում նախատեսված միջոցների հաշվին եւ շրջանակներում։

Եվրասիական տնտեսական բարձրագույն խորհրդի անդամներ՝
	Հայաստանի Հանրապետությունից՝
	Բելառուսի Հանրապետությունից`
	Ղազախստանի Հանրապետությունից`
	Ղրղզստանի Հանրապետությունից՝
	Ռուսաստանի Դաշնությունից՝

ՀԱՍՏԱՏՎԱԾ Է
Եվրասիական տնտեսական բարձրագույն խորհրդի 
2024 թվականի մայիսի 8-ի 
թիվ 7 որոշմամբ

ՀԻՄՆԱԴՐՈՒՅԹ
«Եվրասիական տնտեսական միությունը 10 տարեկան է» մեդալի մասին

I. Ընդհանուր դրույթներ
1.	Սույն հիմնադրույթը սահմանում է «Եվրասիական տնտեսական միությունը 10 տարեկան է» մեդալի (այսուհետ՝ մեդալ) կարգավիճակը եւ դրանով պարգեւատրման կարգը:
2.	Մեդալը Եվրասիական տնտեսական միության զարգացման գործում անձնական ներդրում կատարած՝ Եվրասիական տնտեսական միության անդամ պետությունների (այսուհետ՝ Միություն, անդամ պետություններ) քաղաքացիների, ինչպես նաեւ երրորդ պետությունների քաղաքացիների խրախուսման միանվագ բարձրագույն ձեւն է:
3.	Քաղաքացիներին մեդալով պարգեւատրելու մասին որոշումն ընդունվում է Եվրասիական տնտեսական բարձրագույն խորհրդի (այսուհետ՝ Բարձրագույն խորհուրդ) կողմից:
4.	Մեդալով կրկնակի պարգեւատրում չի կատարվում:
5.	Մեդալը կրում են կրծքի ձախ կողմում եւ այն զետեղվում է անդամ պետությունների պետական պարգեւներից ներքեւ:

6.	Մեդալով պարգեւատրվածների հաշվառումն իրականացվում է Եվրասիական տնտեսական հանձնաժողովի կողմից (այսուհետ՝ Հանձնաժողով)՝ Հանձնաժողովի կոլեգիայի նախագահի կողմից սահմանվող կարգով:
7.	Կորսված մեդալի փոխարեն մեդալի կրկնօրինակ չի տրվում:
8.	Պարգեւատրվող անձին տրվում է Հանձնաժողովի խորհրդի կողմից հաստատվող էսքիզով պատրաստված մեդալի վկայագիր:
9.	Մեդալի վկայագրի կորստի դեպքում պարգեւատրվածի անձնական դիմումի հիման վրա Հանձնաժողովի կողմից տրվում է Հանձնաժողովի պաշտոնական ձեւաթղթի վրա ձեւակերպված եւ Հանձնաժողովի կոլեգիայի նախագահի կողմից ստորագրված՝ մեդալով պարգեւատրման մասին տեղեկանք:

II. Մեդալով պարգեւատրման ներկայացնելու կարգը
10.	Մեդալով պարգեւատրվում են Միության զարգացման գործում անձնական ներդրում կատարած՝ Հանձնաժողովի խորհրդի անդամները, Հանձնաժողովի կոլեգիայի նախագահը, Հանձնաժողովի կոլեգիայի անդամները, Միության դատարանի նախագահը, Միության դատարանի դատավորները, Հանձնաժողովի պաշտոնատար անձինք եւ աշխատակիցները, անդամ պետությունների քաղաքացիները, ինչպես նաեւ երրորդ պետությունների քաղաքացիները:
11.	Մեդալով պարգեւատրման հիմք է ծառայում Բարձրագույն խորհրդի անդամի, Հանձնաժողովի խորհրդի անդամի, Հանձնաժողովի կոլեգիայի նախագահի (հաշվի առնելով Հանձնաժողովի կոլեգիայի անդամների առաջարկությունները), ինչպես նաեւ Միության դատարանի նախագահի համապատասխան միջնորդությունը՝ կից ներկայացնելով պարգեւատրման թերթիկները՝ հավելվածով սահմանված ձեւով:
12.	Միջնորդությունների հիման վրա Հանձնաժողովի կողմից մշակվում եւ Բարձրագույն խորհրդի քննարկմանն է ներկայացվում մեդալով պարգեւատրման մասին որոշման նախագիծը (նշելով պարգեւատրվող անձանց ցանկը՝ կից ներկայացնելով պարգեւատրման թերթիկները):

III. Մեդալի հանձնման կարգը
13.	Մեդալը հանձնվում է Բարձրագույն խորհրդի անդամի, Հանձնաժողովի խորհրդի անդամի, Հանձնաժողովի կոլեգիայի նախագահի, Միության դատարանի նախագահի, Հանձնաժողովի կոլեգիայի անդամի, Հանձնաժողովի հետ փոխգործակցության լիազորություն ունեցող՝ անդամ պետության մարմնի ղեկավարի կողմից:
14.	Մեդալը եւ դրա վկայագիրը պարգեւատրված անձանց են հանձնվում հանդիսավոր պայմաններում՝ պարգեւատրման մասին Բարձրագույն խորհրդի որոշումն ուժի մեջ մտնելու օրվանից 3 ամսից ոչ ուշ:
____________

ՀԱՎԵԼՎԱԾ 
Հաստատել կից ներկայացվող՝ ««Եվրասիական տնտեսական միությունը 10 տարեկան է» մեդալի մասին» հիմնադրույթը։

(ձեւ)

[bookmark: bookmark4]ՊԱՐԳԵՎԱՏՐՄԱՆ ԹԵՐԹԻԿ
«Եվրասիական տնտեսական միությունը 10 տարեկան է» մեդալին կից 

1.	Ազգանունը ______________________________________________________
անունը, հայրանունը ___________________________________________________
2.	Քաղաքացիությունը _______________________________________________
3.	Պաշտոնը, աշխատանքի վայրը _____________________________________
(պաշտոնը, կազմակերպության լրիվ անվանումը՝ 

______________________________________________________________________
կազմակերպաիրավական ձեւի նշմամբ)

____________________________________________________________ կողմից
4.	Սեռը ___________________ 5.	Ծննդյան ամսաթիվը ____________________
(օրը, ամիսը, տարեթիվը)
6.	Ծննդյան վայրը __________________________________________________
_____________________________________________________________________
7.	Կրթությունը _____________________________________________________
(ուսումնական հաստատության անվանումը, ավարտելու տարին)
_____________________________________________________________________
8.	Գիտական աստիճանը, գիտական կոչումը _________________________
_____________________________________________________________________
1-8-րդ կետերում նշված տեղեկությունները համապատասխանում են անձը հաստատող փաստաթղթում, աշխատանքային գրքույկում, կրթություն ստանալու վերաբերյալ փաստաթղթերում պարունակվող տեղեկատվությանը:

	________________________________________
	__________________
	_________________________

	(կազմակերպության կադրային ծառայության 
ղեկավարի պաշտոնը)
	(ստորագրություն)
	(ազգանուն, անվան սկզբնատառեր)



20____ թվականի ___________________ «____»

Կ. Տ.
Թեկնածությունը _______________________________________ ներկայացվում է
(պարգեւատրման ներկայացվող անձի ազգանունը, անվան սկզբնատառերը)

«Եվրասիական տնտեսական միությունը 10 տարեկան է» մեդալով պարգեւատրման:

	__________________________________
	_______________
	______________________

	(կազմակերպության կադրային ծառայության 
ղեկավարի պաշտոնը)
	(ստորագրություն)
	(ազգանուն, անվան սկզբնատառեր)



20___ թվականի ___________________ «____»
Կ. Տ.

